29/01/2018 | Administración LocalMunicipal
Dodro
Anuncio de aprobación de modificación da Ordenanza número 9 IBI

ANUNCIO Aprobación definitiva da modificación da ordenanza fiscal núm.9 do imposto sobre bens inmobles (IBI) O Pleno municipal aprobou inicialmente a modificación da ordenanza fiscal núm.9 do imposto sobre bens inmobles, na sesión ordinaria que tivo lugar o día 17 de novembro de 2018. Logo de transcorrer o prazo de exposición pública do acordo de aprobación inicial (BOP número 228, do 30 de novembro de 2017), ao non se presentar ningunha alegación, considérase aprobada definitivamente, ao abeiro do establecido no artigo 49. c) da Lei reguladora das bases de réxime local. Consonte co previsto no artigo 70.2 da Lei 7/1985, do 2 de abril e 17.4 do Real decreto lexislativo 2/2004, do 5 de marzo, e para os efectos da súa entrada en vigor, publícase o texto modificado: ORDENANZA FISCAL NÚM.9 REGULADORA DO IMPOSTO SOBRE BENS INMOBLES (IBI) FUNDAMENTO E RÉXIME Artigo 1 1. O imposto regulado nesta ordenanza, rexerase polos artigos 60 ó 67 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e as disposicións que os desenvolven, se ben, respecto da cota, estarase ó que se establece nos artigos seguintes.2. De conformidade co disposto no artigo 15.2 do Real decreto lexislativo 2/2004, e no uso das facultades concedidas polo artigo 72 da citada lei, en orde á fixación do tipo de gravame do imposto sobre bens inmobles, establécese esta ordenanza fiscal redactada conforme ao disposto no número 2 do artigo l6 da repetida lei. DETERMINACIÓN DA COTA TRIBUTARIA Artigo 2 O tipo de gravame do imposto sobre bens inmobles, en base ao establecido no artigo 61 do Texto refundido da Lei de facendas locais, queda fixado nos seguintes termos: – Bens inmobles de natureza urbana: 0,4% – Bens inmobles de natureza rústica: 0,3% – Bens inmobles de características especiais: 1,3% BENEFICIOS FISCAIS Artigo 3 Bonificacións e exencións aplicables aos inmobles de natureza urbana: 1. Terán dereito a unha bonificación do 50% na cota íntegra do imposto, sempre que así se solicite polos interesados antes do inicio das obras, os inmobles que constitúan o obxecto da actividade das empresas de urbanización, construción e promoción inmobiliaria, tanto de obra nova, como de rehabilitación equiparable a esta, e non figuren entre os bens do seu inmobilizado. O prazo de aplicación desta bonificación comprenderá dende o período impositivo seguinte a aquel no que se inicien as obras ata o posterior á terminación das mesmas, sempre que durante este tempo se realicen obras de urbanización ou construción efectiva, e sen que, en ningún caso, poida exceder de tres períodos impositivos. Os interesados acompañarán a súa solicitude fotocopia do DNI/NIF/CIF, fotocopia do acordo municipal de concesión da licencia municipal de obra, fotocopia do recibo/s do imposto sobre bens inmobles do inmoble para o que se solicita a bonificación.2. Terán dereito a unha bonificación do 50% na cota íntegra do imposto, durante os tres períodos impositivos seguintes o do outorgamento da cualificación definitiva, as vivendas de protección oficial e as que resulten equiparables a estas conforme á normativa da Comunidade Autónoma. A bonificación prevista no apartado anterior aplicarase durante tres anos máis a favor dos titulares catastrais que, á data do dereito de percepción do tributo, sexan menores de trinta anos. Os interesados deberán dirixir as súas solicitudes ao Concello antes do dereito de percepción do imposto, e irán acompañadas da fotocopia do DNI e fotocopia do recibo do imposto sobre bens inmobles do inmoble para o que se solicita a bonificación. A non presentación da solicitude antes do dereito de percepción do imposto supón a perda do dereito á bonificación, aplicándose, no seu caso, nos períodos posteriores que proceda.3. Terán dereito a unha bonificación do 50% da cota íntegra do imposto os suxeitos pasivos (pai, nai ou titor) titulares de familia numerosa, relativa á vivenda que constitúa a residencia habitual da familia, sempre e cando cumpran coas seguintes condicións: a) Contar con ingresos netos per cápita, no exercicio da solicitude, inferiores a 6.390,12 €. b) Que se trate da súa residencia habitual e non dispoña de máis bens ou propiedades urbanas ou rústicas. Esta bonificación concederase para cada exercicio, debendo solicitala os suxeitos pasivos antes do 1 de xaneiro do exercicio en que deba producir os seus efectos, e achegarán os seguintes documentos:  Certificado de empadroamento da familia.  Certificado de bens, expedido por Facenda.  Título de familia numerosa vixente a 1 de xaneiro do exercicio en que deba de producir os seus efectos a bonificación.  Declaración de IRPF dos integrantes da familia: No caso de que calquera ou todos os integrantes da familia non formulasen declaración de IRPF, acompañarán á solicitude certificación negativa da AEAT. Para a determinación dos ingresos netos per cápita, ós exclusivos efectos desta bonificación, dividiranse os ingresos netos computables a efectos do IRPF de tódolos membros da familia entre o número daqueles. Nos casos excepcionais (por razón de minusvalía) de familias numerosas con dous fillos, computaranse tres fillos en lugar de dous a efectos do cálculo do rendemento neto per cápita. As solicitudes deberán ser informadas polos Servizos Sociais do Concello.4. De conformidade co previsto no artigo 62.3 do TRLRFL 2/2004, do 5 de marzo, gozarán de exención os bens de que sexan titulares os centros sanitarios de titularidade pública, sempre que estean directamente afectados ao cumprimento dos fins específicos dos referidos centros. Esta exención aplicarase logo da petición do órgano correspondente da administración pública titular do centro sanitario á que se lle adxuntará certificación comprensiva de que o ben (centro sanitario) para o que se solicita a exención está directamente afectado ao cumprimento dos fins específicos do referido centro.5. Terán dereito a seguinte bonificación potestativa de ata o 95% da cota íntegra do imposto pola creación de postos de traballo os bens inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real decreto lexislativo 2/2004, do 5 de marzo, polo que se aproba o Texto refundido da Lei reguladora das facendas locais: Para tal efecto, no momento da solicitude da bonificación, que deberá ter lugar antes de rematar o ano para a súa aplicación no período fiscal seguinte, achegarase memoria explicativa da iniciativa empresarial proxectada, pormenorizando aqueles aspectos relacionados coa creación de novos postos de traballo, copia compulsada dos novos contratos de traballo formalizados, alta na Seguridade Social dos mesmos e o compromiso de manter esa situación durante un prazo mínimo dun ano desde o comezo da actividade. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando implique creación de emprego.6. De conformidade co previsto no artigo 62.4 do TRLRFL 2/2004, do 5 de marzo, gozarán de exención os inmobles rústicos cunha cota líquida inferior a 1,00 € e urbanos cunha cota líquida que non supere a contía de 2,40 €. O órgano competente para a concesión das bonificacións será a Xunta de Goberno Local por delegación de Alcaldía, de conformidade co disposto nos artigos 21.1 s) e 23.2 b) da Lei 7/1985, do 21 de abril de bases de réxime local. Artigo 4 No que non estea expresamente previsto na presente ordenanza, rexerán os preceptos contidos no RD lexislativo 2/2004, do 5 de marzo, polo que se aproba o Texto refundido da Lei reguladora das facendas locais, os concordantes e complementarios da mesma, e nas demais leis do Estado reguladoras da materia, así como nas disposición ditadas para o seu desenvolvemento. DISPOSICIÓN FINAL A presente ordenanza será publicada integramente no Boletín Oficial da Provincia e comenzará a aplicarse unha vez que transcorra o prazo previsto nos artigos 49 e 65.2 da Lei 7/85, do 2 de abril, e manterase en vigor mentres non se acorde a súa derrogación ou modificación expresa. Contra esta aprobación definitiva, pódese interpoñer o recurso contencioso-administrativo, segundo o disposto na lexislación vixente. Dodro, 22 de xaneiro de 2018. O alcalde Valentín Alfonsín Somoza